CELEX: 52007PC0489
Language: el
Date: 2007-08-31
Title: Πρόταση κανονισμοσ του Συμβουλίου σχετικά με την τροποποίηση του κανονισμού (ΕΟΚ) αριθ. 386/90 για τον έλεγχο κατά την εξαγωγή γεωργικών προϊόντων που τυγχάνουν επιστροφών ή άλλων ποσών

Σημαντική ανακοίνωση νομικού περιεχομένου

|

52007PC0489

Πρόταση κανονισμοσ του Συμβουλίου σχετικά με την τροποποίηση του κανονισμού (ΕΟΚ) αριθ. 386/90 για τον έλεγχο κατά την εξαγωγή γεωργικών προϊόντων που τυγχάνουν επιστροφών ή άλλων ποσών  /* COM/2007/0489 τελικό - CNS 2007/0178 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 31.8.2007COM(2007) 489 τελικό2007/0178 (CNS)ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ ΚΑΙ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟΑπλούστευση: Τροποποίηση του κανονισμού (ΕΟΚ) αριθ. 386/90ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥσχετικά με την τροποποίηση του κανονισμού (ΕΟΚ) αριθ. 386/90 για τον έλεγχο κατά την εξαγωγή γεωργικών προϊόντων που τυγχάνουν επιστροφών ή άλλων ποσών(υποβληθείσα από την Επιτροπή)ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ ΚΑΙ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟΑπλούστευση: Τροποποίηση του κανονισμού (ΕΟΚ) αριθ. 386/90Στο πλαίσιο του ελέγχου των επιστροφών κατά την εξαγωγή, το άρθρο 3 παράγραφος 2 του κανονισμού (ΕΟΚ) αριθ. 386/90[1] υποχρεώνει τις αρμόδιες αρχές των κρατών μελών να διενεργούν φυσικούς (υλικούς) ελέγχους των εμπορευμάτων σε ποσοστό 5% ανά τελωνείο, ημερολογιακό έτος και τομέα προϊόντων.Μια πρώτη απλούστευση επήλθε μέσω του κανονισμού (ΕΚ) αριθ. 163/94 του Συμβουλίου[2]: όταν ένα κράτος μέλος εφαρμόζει την ανάλυση κινδύνου σύμφωνα με τον νέο κανονισμό (ΕΚ) αριθ. 3122/94, το ελάχιστο ποσοστό ελέγχου μπορεί να καθορίζεται σε 2% ανά τομέα και σε 5% για το σύνολο των τομέων.Μια δεύτερη απλούστευση προτείνεται τώρα, σύμφωνα με την οποία, ένα κράτος μέλος που εφαρμόζει την ανάλυση κινδύνου κατά την έννοια του κανονισμού (ΕΚ) αριθ. 3122/94 για όλους τους εξαγωγείς, έχει τη δυνατότητα να επιλέγει το ποσοστό 5% κατά μέσο όρο για να καλύψει το σύνολο των τομέων σε ολόκληρη την επικράτεια αντί να καθορίζει διαφορετικά ποσοστά ανά τελωνείο.Το μέτρο αυτό έχει προταθεί από ικανό αριθμό κρατών μελών, εκείνων κυρίως που προχώρησαν σε αναδιοργάνωση των τελωνειακών τους υπηρεσιών με αποτέλεσμα, τα κεντρικά ηλεκτρονικά συστήματα διασαφήσεων εξαγωγής σε συνδυασμό με μια μεγάλη μείωση του αριθμού τελωνείων να δημιουργήσουν την ανάγκη για βελτιωμένο καταμερισμό των προσπαθειών ελέγχου στην εθνική επικράτεια του εκάστοτε κράτους μέλους. Το ενιαίο ποσοστό ελέγχου σε επίπεδο κράτους μέλους τότε μόνο αιτιολογείται όταν εφαρμόζεται ανάλυση κινδύνου σύμφωνα με τον κανονισμό (ΕΚ) αριθ. 3122/94, είναι δε προαιρετικό ώστε να παρέχεται η δυνατότητα σε κράτη μέλη με πολυπλοκότερους τελωνειακούς μηχανισμούς να συνεχίζουν την αποκεντρωμένη διαχείριση ελέγχου.ΑΙΤΙΟΛΟΓΙΚΗ ΕΚΘΕΣΗΚανονισμός (ΕΟΚ) αριθ. 386/90 του ΣυμβουλίουΔυνάμει των αρμοδιοτήτων του που απορρέουν από το άρθρο 8 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής[3] το Συμβούλιο θέσπισε τη διενέργεια φυσικών ελέγχων από τα κράτη μέλη σε εμπορεύματα για τα οποία ζητούνται επιστροφές κατά την εξαγωγή, με την ολοκλήρωση των εξαγωγικών διατυπώσεων και προτού εκδοθεί έγκριση εξαγωγής των εκάστοτε εμπορευμάτων. Αυτό γίνεται στο τελωνείο εξαγωγής, το οποίο βρίσκεται συχνά στην ενδοχώρα. Το ελάχιστο ποσοστό ελέγχου είναι 5% ανά τελωνείο, ημερολογιακό έτος και τομέα προϊόντων, το οποίο μπορεί να γενικευτεί σε 5% επί του συνόλου των τομέων, με ελάχιστο ποσοστό 2% ανά τομέα εάν εφαρμόζεται ανάλυση κινδύνου κατά τις διαδικασίες επιλογής. Επιπλέον, όταν οι διασαφήσεις εξαγωγής γίνονται δεκτές σε τελωνείο της ενδοχώρας (εσωτερικό τελωνείο), φυσικοί έλεγχοι υποκατάστασης μπορεί να διενεργούνται σε κάθε τελωνείο εξόδου από την Κοινότητα (δηλαδή σε εξωτερικά σύνορα).Αφότου θεσπίστηκαν αυτές οι απαιτήσεις, το 1990 με τον κανονισμό (ΕΟΚ) αριθ. 386/90 του Συμβουλίου[4] και το 1994 με τον κανονισμό (ΕΚ) αριθ. 163/94 του Συμβουλίου[5], οι τελωνειακοί μηχανισμοί υποχρεώθηκαν να προσαρμοστούν στις τεχνολογικές εξελίξεις της πληροφορικής για τη διεκπεραίωση των εξαγωγών (αναδιοργάνωση που οφείλεται στο άνοιγμα της εσωτερικής αγοράς και τις διευρύνσεις της Ένωσης), και μέσω εφαρμογής της ελεγκτικής νομοθεσίας εμπλουτίζονται. Οι εξελίξεις αυτές είχαν αντίκτυπο στον αριθμό των τελωνείων εξαγωγών και εξόδου, στην οργάνωση και την τεχνογνωσία τους.Μολονότι όλες οι τελωνειακές υπηρεσίες εφαρμόζουν κάποιας μορφής τεχνική διαχείρισης κινδύνου, 7 μόνο από τα 27 κράτη μέλη εφαρμόζουν ανάλυση κινδύνου κατά την έννοια του κανονισμού (ΕΚ) αριθ. 3122/94[6]. Για να βελτιωθεί η εφαρμογή της ανάλυσης κινδύνου και να απλουστευθεί ο επιμερισμός των φυσικών ελέγχων και των ελέγχων υποκατάστασης, προτείνονται τα μέτρα που ακολουθούν.5% φυσικοί έλεγχοι ανά κράτος μέλοςΤο άρθρο 3 παράγραφος 2 του κανονισμού (ΕΟΚ) αριθ. 386/90 υποχρεώνει τις αρμόδιες αρχές των κρατών μελών να διενεργούν φυσικούς ελέγχους των εμπορευμάτων σε ποσοστό 5% ανά τελωνείο, ημερολογιακό έτος και τομέα προϊόντων.Υπάρχουν περιπτώσεις κατά τις οποίες το τελωνείο δεν είναι αρμόδιο πλέον να καθορίζει το ετήσιο ποσοστό ελέγχου. Σε μερικά κράτη μέλη έχει μειωθεί ο αριθμός των τελωνείων, η διαχείριση των ελέγχων γίνεται πλέον κεντρικά και η εφαρμογή τεχνικών διαχείρισης κινδύνου μπορεί να οδηγήσει σε αναλογική επέκταση των φυσικών ελέγχων μεταξύ όλων των εξαγωγέων προϊόντων για τα οποία καταβάλλονται επιστροφές κατά την εξαγωγή. Με τα δεδομένα αυτά, τα κράτη μέλη σημειώνουν ότι ο αποτελεσματικός επιμερισμός των ελέγχων σε τομείς ή εξαγωγείς που θα έπρεπε να έχουν προτεραιότητα, εμποδίζεται από την απαίτηση να καθορίζεται το ελάχιστο ποσοστό σε επίπεδο τελωνείου εξαγωγών. Για μερικά τελωνεία, το 5% αντιπροσωπεύει εξαιρετικά μεγάλο διοικητικό φόρτο για τους λίγους ενδιαφερόμενους εξαγωγείς και για τη διοίκηση· ενώ για άλλα, το 5% μετά βίας καλύπτει τις πραγματικές ελεγκτικές ανάγκες.Προς χάριν της αποτελεσματικότητας και της απλούστευσης, και σύμφωνα με την αρχή της κοινής διαχείρισης των ελέγχων επί των δαπανών του προϋπολογισμού, τα κράτη μέλη που εφαρμόζουν ανάλυση κινδύνου κατά την έννοια του κανονισμού (ΕΚ) αριθ. 3122/94 πρέπει να έχουν τη δυνατότητα εφαρμογής του ελάχιστου ποσοστού ελέγχων σε εθνικό επίπεδο μάλλον παρά σε επίπεδο τελωνείου εξαγωγών. Κράτη μέλη που δεν εφαρμόζουν ανάλυση κινδύνου δεν θα τύχουν του ενιαίου αυτού ποσοστού ελέγχων και θα διατηρήσουν τη νομική υποχρέωση των ποσοστών ελέγχου ανά τελωνείο εξαγωγών. Κράτη μέλη που εφαρμόζουν ανάλυση κινδύνου αλλά προτιμούν την αποκεντρωμένη διαχείριση των ελέγχων μέσω εναρμονισμένων ποσοστών νομικώς δεσμευτικών, μπορούν να συνεχίσουν τη σημερινή πάγια πρακτική της εφαρμογής του ελάχιστου υποχρεωτικού ποσοστού ελέγχων ανά τελωνείο εξαγωγών.2007/0178 (CNS)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥσχετικά με την τροποποίηση του κανονισμού (ΕΟΚ) αριθ. 386/90 για τον έλεγχο κατά την εξαγωγή γεωργικών προϊόντων που τυγχάνουν επιστροφών ή άλλων ποσώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής[7],τη γνώμη του Ευρωπαϊκού Κοινοβουλίου[8],Εκτιμώντας τα ακόλουθα:1.  Αφότου τέθηκε σε ισχύ ο κανονισμός (ΕΟΚ) αριθ. 386/90 του Συμβουλίου[9], ορισμένα κράτη μέλη αναδιοργάνωσαν τις τελωνειακές τους υπηρεσίες με αποτέλεσμα να μειωθεί σημαντικά ο αριθμός των τελωνείων. Η εισαγωγή της ηλεκτρονικής διεκπεραίωσης των τελωνειακών διατυπώσεων εξαγωγής μέσω κεντρικού ελέγχου περιόρισε τη σημασία του τελωνείου εξαγωγών ως βάσεως για την εφαρμογή των ποσοστών ελέγχου.2.  Επιπροσθέτως, η εφαρμογή τεχνικών διαχείρισης κινδύνου, μεταξύ των οποίων και η ανάλυση κινδύνου, θα πρέπει να οδηγήσει σε επέκταση των φυσικών ελέγχων μεταξύ όλων των εξαγωγέων. Εντούτοις, ο αποτελεσματικός επιμερισμός των ελέγχων σε τομείς ή εξαγωγείς που θα έπρεπε να έχουν προτεραιότητα, εμποδίζεται από την απαίτηση εφαρμογής ελάχιστων ποσοστών ελέγχου σε επίπεδο τελωνείου εξαγωγών. Συνεπώς, προς χάριν της αποτελεσματικότητας και της απλούστευσης, και σύμφωνα με την αρχή της κοινής διαχείρισης, όσα κράτη μέλη εφαρμόζουν ανάλυση κινδύνου σύμφωνα με το κοινοτικό δίκαιο πρέπει να έχουν τη δυνατότητα εφαρμογής του ελάχιστου ποσοστού ελέγχων σε εθνικό επίπεδο μάλλον παρά σε επίπεδο τελωνείου εξαγωγών.3.  Ο κανονισμός (ΕΟΚ) αριθ. 386/90 πρέπει συνεπώς να τροποποιηθεί αναλόγως,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΟΚ) αριθ. 386/90 τροποποιείται ως εξής:Στο άρθρο 3 παράγραφος 2, προστίθεται το ακόλουθο εδάφιο:«Όταν το κράτος μέλος εφαρμόζει τις διατάξεις του δεύτερου εδαφίου, έχει επίσης την εναλλακτική δυνατότητα να αντικαθιστά το ποσοστό 5% ανά τελωνείο με 5% για το σύνολο της επικράτειας. Το κράτος μέλος ενημερώνει την Επιτροπή προτού εφαρμόσει ή παύσει να εφαρμόζει το εν λόγω εδάφιο.»Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΔΕΛΤΙΟ ΕΚΤΙΜΗΣΗΣ ΕΠΙΠΤΩΣΕΩΝ ΟΙ ΕΠΙΠΤΩΣΕΙΣ ΤΗΣ ΠΡΟΤΑΣΗΣ ΣΤΙΣ ΕΠΙΧΕΙΡΗΣΕΙΣ, ΚΑΙ ΙΔΙΩΣ ΣΤΙΣ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ (ΜΜΕ)Τίτλος της πρότασησΣχέδιο κανονισμού σχετικά με την τροποποίηση του κανονισμού (ΕΟΚ) αριθ. 386/90 του Συμβουλίου, της 12ης Φεβρουαρίου 1990, για τον έλεγχο κατά την εξαγωγή γεωργικών προϊόντων που τυγχάνουν επιστροφών ή άλλων ποσώνΑριθμός αναφοράς του εγγράφουCOM(2007) 489 τελικό 2007/0178 (CNS)Η πρόταση1. Με δεδομένη την αρχή της επικουρικότητας, γιατί χρειάζεται εδώ κοινοτική νομοθεσία, και ποιες είναι οι κυριότερες επιδιώξεις της;Η πρόταση δεν επηρεάζει την επιχειρηματική δραστηριότητα, αφού απλώς επαναδιευθετεί τη διαχείριση των φυσικών ελέγχων και των ελέγχων υποκατάστασης στο πλαίσιο των επιστροφών κατά την εξαγωγή εκ μέρους των τελωνειακών αρχών.Στο πεδίο αυτό χρειάζεται κοινοτική νομοθεσία ώστε να προσαρμοστούν οι ισχύουσες ελεγκτικές διατάξεις στο νέο περιβάλλον ελέγχου ορισμένων κρατών μελών.Η κύρια επιδίωξη είναι να απλουστευθεί ο κεντρικά σχεδιαζόμενος επιμερισμός των φυσικών ελέγχων και των ελέγχων υποκατάστασης εκ μέρους των τελωνειακών αρχών.Οι επιπτωσεις στις επιχειρήσεις2. Ποιους επηρεάζει η πρόταση;Καμία επίπτωση στις επιχειρήσεις-  ποιους τομείς επιχειρηματικής δραστηριότητας-  τι μεγέθους επιχειρήσεις (ποια είναι η συγκέντρωση μικρών και μεσαίων επιχειρήσεων)-  Υπάρχουν συγκεκριμένες γεωγραφικές περιοχές της Κοινότητας όπου βρίσκονται αυτές οι επιχειρήσεις;3. Τι πρέπει να κάνουν οι επιχειρήσεις για να συμμορφωθούν με την πρόταση;Καμία αλλαγή για τις επιχειρήσεις4. Ποιες είναι οι πιθανές οικονομικές συνέπειες της πρότασης;-  στην απασχόληση-  στις επενδύσεις και τη δημιουργία νέων επιχειρήσεων-  στην ανταγωνιστικότητα των επιχειρήσεωνΚαμία συνέπεια5. Προβλέπει η πρόταση μέτρα συνεκτίμησης των ιδιαίτερων χαρακτηριστικών των μικρομεσαίων επιχειρήσεων (μειωμένες ή διαφορετικές απαιτήσεις κ.λπ.);Καμία συνέπειαΔιαβούλευση6. Να αναφέρετε τους φορείς των οποίων ζητήθηκε η γνώμη σχετικά με την πρόταση και να περιγράψετε τις κυριότερες απόψεις τους.Συνολική εκ των προτέρων διαβούλευση με τους ειδικούς τεχνικούς των κρατών μελών ως εντεταλμένους αντιπροσώπους στη Διαχειριστική επιτροπή μηχανισμών του εμπορίου. Οι ειδικοί αυτοί ήλθαν σε επαφή με τις οργανώσεις των εξαγωγέων.Οι οργανώσεις των εξαγωγέων δεν ανταποκρίθηκαν. Η κύρια άποψη των ειδικών τεχνικών ήταν ότι η συνόψιση των ποσοστών ελέγχου σε ένα ενιαίο ποσοστό ανταποκρίνεται καλύτερα στις σύγχρονες τεχνολογίες διαχείρισης των τελωνείων. Εντούτοις, δεδομένου ότι μερικά (μεγάλα) κράτη μέλη προτιμούν να συνεχίσουν την αποκεντρωμένη διαχείριση ελέγχου μέσω εναρμονισμένων ποσοστών ελέγχου ανά τελωνείο εξαγωγών, θεσπίζεται η δυνατότητα επιλογής του ενιαίου ποσοστού.[1] ΕΕ L 42, 16.02.1990, σ. 6. Κανονισμός όπως τροποποιήθηκε την τελευταία φορά με τον κανονισμό (ΕΚ) αριθ. 163/94 (ΕΕ L 24, 29.01.1994, σ. 2).[2] ΕΕ L 24, 29.01.1994, σ. 2.[3] ΕΕ L 94, 28.4.1970, σ.13, που αντικαταστάθηκε με το άρθρο 9 του κανονισμού (ΕΚ) αριθ. 1290/2005, ΕΕ L 209, 11.8.2005, σ.1[4] ΕΕ L 42, 16.02.1990, σ. 6. Κανονισμός όπως τροποποιήθηκε την τελευταία φορά με τον κανονισμό (ΕΚ) αριθ. 163/94 (ΕΕ L 24, 29.01.1994, σ. 2).[5] ΕΕ L 24, 29.01.1994, σ. 2.[6] ΕΕ L 330, 21.12.1994, σ.31[7] ΕΕ C[…], […], σ.[…].[8] ΕΕ C[…], […], σ.[…].[9] ΕΕ L 42, 16.02.1990, σ. 6. Κανονισμός όπως τροποποιήθηκε με τον κανονισμό (ΕΚ) αριθ. 163/94 (ΕΕ L 24, 29.01.1994, σ. 2).